กลัวงง
โดย...ทีมข่าวการเงินโพสต์ทูเดย์
16 มิ.ย. 2559

โดย...ทีมข่าวการเงินโพสต์ทูเดย์
ถือเป็นงานบิ๊กบึ้มของแบงก์ชาติที่จะต้องเข้ามาดูแลการลงทะเบียนเอนี ไอดี  โดยธนาคารพาณิชย์จะต้องรับลงทะเบียนจากประชาชน เป็นการเริ่มเข้าสู่เฟส 1 ของระบบชำระเงินแห่งชาติ ที่จะเริ่มกันตั้งแต่วันที่ 15 ก.ค.นี้ 
งานนี้แบงก์ชาติและสมาคมธนาคารไทยต่างเกร็งกันใหญ่ เพราะกลัวว่าพูดไปแล้วประชาชนเข้าใจผิดเหมือนตอนเปลี่ยนบัตรเอทีเอ็มจากบัตรแถบแม่เหล็กเป็นบัตรระบบชิปการ์ด
งานนี้แม่งานใหญ่ ทองอุไร ลิ้มปิติ รองผู้ว่าการด้านเสถียรภาพสถาบันการเงิน ธปท. ถึงกับขอเชิญผู้บริหารทุกแบงก์มานั่งแถลงข่าวด้วย และกำชับให้ทุกคนอย่าพูดออกไปนอกเรื่อง ให้พูดเฉพาะการลงทะเบียนเอนี ไอดีเท่านั้น เพราะเกรงว่าคนจะสับสนและไม่เข้าใจเหมือนคราวที่แล้วอีก
แต่งานนี้คาดว่าคนก็จะยังสับสนอยู่ดี แบงก์ชาติเลยเตรียมคำถามคำตอบเรื่องเนชั่นแนลอี-เพย์เมนต์ไว้แล้วหลายหน้ากระดาษ เตรียมแปะหน้าเว็บไซต์ ธปท.เตรียมตัวอ่านได้ในเร็วๆ นี้